08/11/2011 | Administración LocalMunicipal
Carballo
Bases e convocatoria do proceso selectivo para cubrir en propiedade 2 prazas de auxiliar de axuda no fogar incluídas na oferta de emprego público do Concello de Carballo para 2010

Por acordo da Xunta de Goberno Local de data 24 de outubro de 2011 aprobáronse as Bases específicas e convocatoria para cubrir en propiedade duas prazas de Auxiliar de Axuda no Fogar incluídas na Oferta de Emprego Público do Concello de Carballo para 2010 que se transcriben a continuación. Tal e como se indica na base sexta, o prazo de presentación de instancias será de 20 días naturais, contados a partir do seguinte ao da publicación do anuncio da convocatoria no Boletín Oficial do Estado. A presente Convocatoria específica constitúe un desenvolvemento do proceso de Consolidación de emprego e da oferta de emprego público do Concello de Carballo para 2010 (BOP núm.40 de 02/03/2010 e DOG núm.52 de 17/03/2010), e réxese polas bases xerais para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 e aprobadas pola Xunta de Goberno Local do 07/12/2010 e 20/12/2010 (BOP núm.3 de 05/01/2011, páxinas 131 e seguintes) e polas seguintes bases específicas: E obxecto da presente convocatoria a provisión en propiedade de duas (2) prazas de Auxiliar de no fogar pertencentes ao grupo V. O importe das retribucións será a establecida nos acordos adoptados pola Corporación ao respecto e concretados na relación orzamentaria e na relación de postos de traballo para a praza obxecto desta convocatoria. Concurso- oposición libre. Disposición transitoria cuarta da Lei 7/2007, de 12 de abril, do Estatuto Básico do Empregado Público. As prazas convocadas están adscritas á Área de de Acción Social, Servizo de atención primaria, Sección de axuda no fogar e correspóndense con postos de traballo deste concello de carácter estructural e que se atopan desempeñados interina ou temporalmente con anterioridade a 1 de xaneiro de 2005, aos efectos do cumprimento dos requisitos establecidos na mentada disposición transitoria cuarta da Lei 7/2007. O cometido funcional do posto consistirá na realización das funcións propias da praza, consistentes nas tarefas de colaboración na asistencia a persoas no seu propio domicilio, baixo a dirección dos traballadores sociais do concello, e poderán ser atencións de carácter persoal na realización das actividades básica da vida diaria, atención das necesidades de carácter doméstico e da vivenda, atencións de carácter psicosocial e educativo, así como outras atencións que, con carácter complementario, poida incorporar o servizo de axuda no fogar e aqueloutras tarefas que lle poidan ser encomendadas polos órganos municipais e polo seu superior xerárquico para a satisfacción das necesidades propias do servizo. Ademais dos previstos na base terceira das Bases Xerais para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010, as/os aspirantes deben reunir os seguintes requisitos: 1. Estar en posesión do título de formación profesional de grao medio de Atención Sociosanitaria ou equivalente, ou en condicións de obtelo na data en que termine o prazo de presentación de solicitudes, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.2. Ter a nacionalidade española ou ser nacional dun Estado membro da Unión Europea ou nacional dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos previstos no artigo 57 da Lei 7/2007. Así mesmo poderán participar, en igualdade de condicións ca os españois, os extranxeiros con residencia legal en España.3. Non ter antecedentes penais nin causas abertas por agresión a terceiros, malos tratos, etc.4. Non padecer enfermidades infectocontaxiosas ou defectos físicos ou psíquicos que causen prexuízos para as persoas ás que se lles presta o servicio, debendo aportar certificado médico da súa aptitude para realizar este tipo de traballo.5. Dado as tarefas ou funcións atribuídas ás prazas que se convocan, os/as aspirantes deberán cumprir a obrigatoriedade do carácter itinerante do posto de traballo polos seus propios medios. Os dereitos de exame fíxanse en vintecatro euros (24, 00 €), segundo o establecido na Ordenanza fiscal nº. 26. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta), números de conta NovaCaixa Galicia 2080-0019-50-3110000019 e 2080-5171-53-3110000013.6.1. As instancias para solicitar tomar parte no proceso selectivo, dirixiranse ao Ilmo. Sr. Alcalde e presentaranse no Rexistro Xeral do Concello debidamente cubertas, durante o prazo de vinte (20) días naturais contados desde o seguinte ao da publicación do anuncio da convocatoria no Boletín Oficial do Estado. Poderán, así mesmo, remitirse na forma determinada na Lei 30/1992, do 26 de novembro, de réxime xurídico das administracións públicas e procedemento administrativo común.6.2. A instancia irá acompañará inescusablemente de: – Fotocopia do DNI ou documento identificativo. – Fotocopia da titulación esixida na base terceira, punto 1 desta convocatoria. – Carta de pagamento acreditativa de que se aboou o importe dos dereitos de exame ou resgardo do xiro postal ou telegráfico do seu aboamento, de acordo coa Ordenanza fiscal reguladora vixente no prazo de presentación de solicitudes. – Unha relación enumerada dos méritos que aleguen pola orde que se establece nesta convocatoria específica, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán valorados aqueles que non queden debidamente acreditados, en todos os seus extremos, no momento do remate do prazo de presentación da instancia. Consonte co artigo 60 da Lei 7/2007, do Estatuto Básico do Empregado Público, o tribunal terá a seguinte composición: -Presidente: un funcionario/a de carreira do Concello de Carballo. -Secretario/a: un funcionario/a de carreira do Concello de Carballo, que actuará con voz e sen voto. Vogais: Catro funcionarios/as de carreira ou persoal laboral fixo da administración local, autonómica ou estatal. Os méritos valoraranse con referencia á data na que remate o prazo de presentación de instancias e acreditaranse documentalmente na solicitude de participación coa presentación dos orixinais ou fotocopias compulsadas. A puntuación máxima outorgada na fase de concurso non poderá exceder de corenta (40) puntos. A puntuación obtida nesta fase publicarase no taboleiro de anuncios do Concello e, en ningún caso se poderá aplicar coa finalidade de superar os exercicios da fase de oposición. Non terá carácter eliminatorio e valoraranse conforme ao seguinte BAREMO: 8.1.1. Experiencia profesional. Ata un máximo de 38 puntos. a) Experiencia profesional como Auxiliar de axuda no fogar ou postos similares, prestados directamente ao Concello de Carballo: 3 puntos por ano completo. b) Experiencia profesional como Auxiliar de axuda no fogar ou postos similares, prestados directamente a outras entidades locais e noutros organismos públicos locais: 0,50 puntos por ano completo. c) Experiencia profesional como Auxiliar de axuda no fogar ou postos similares, prestados directamente a outras administracións públicas: 0,10 puntos por ano completo. A experiencia profesional deberá acreditarse mediante certificación acreditativa, expedida pola autoridade ou funcionario/a competente da administración pública na que prestou servizos, facendo constar a función desempeñada e/ou o posto de traballo concreto no que se prestou ou presta servizos e o cómputo total de días, meses ou anos traballados. Non se computarán servizos inferiores a un mes, considerándose para estes efectos, os meses de trinta días. Non se computarán os servizos prestados simultaneamente con outros igualmente alegados e reduciranse proporcionalmente ao tempo traballado os prestados a tempo parcial ou con reducción de xornada. No caso de servizos superiores a un mes e inferiores a un ano prestados a mesma entidade local ou administración pública, e aos efectos do seu cómputo, sumarase a o tempo de prestación dos mesmos ata alcanzar o ano completo separadamente para cada entidade local ou administración pública.8.1.2. Formación específica. Ata un máximo de dous (2) puntos. Pola realización de cursos de formación e perfeccionamento que teñan relación co posto de traballo ao que se opta impartidos pola Administración pública, Universidades, centros públicos concertados, organismos oficiais, ou pertenza aos acordos de formación continua e outra formación homologada: · Cursos de 20 a 50 horas: 0,20 puntos por curso. · Cursos de máis de 50 horas e ata 200 horas: 0,50 puntos por curso. · Cursos de máis de 200 horas: 1,00 puntos por curso. O Tribunal valorará no seu conxunto e por unha soa vez, os cursos que sexan de natureza análoga e contido curricular similar. O mesmo curso realizado en máis dunha ocasión só será valorado unha vez. Soamente se computarán os cursos que queden acreditados mediante o oportuno diploma ou titulo onde quedará reflectido o número de horas de duración e, expresar con suficiente claridade o seu contido básico, así como o centro de impartición. Non se computarán os cursos non acreditados polos/as concursantes. Non se valorarán as titulacións académicas esixidas polo artigo 75 da Lei 7/2007, de 12 de abril, do Estatuto Básico do Empregado Público, para o acceso aos distintos grupos de titulación, nin os cursos encamiñados á obtención destas. A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para o primeiro deles.8.2.1. Primeiro exercicio.- Consistirá en contestar, nun tempo máximo dunha hora, un cuestionario tipo test de 40 preguntas con 4 respostas alternativas, das que só unha delas será correcta, e 5 preguntas de reserva, relacionadas co contido do programa especificado no anexo desta convocatoria e que determinará o Tribunal inmediatamente antes de celebrar o exercicio. O exercicio será cualificado de 0 a 30 puntos, e será preciso alcanzar un mínimo de 15 puntos para superalo. Serán eliminados aqueles aspirantes que non o obteñan. Corresponderá ao tribunal determinar o número de respostas correctas exixido para acadar a puntuación mínima.8.2.2. Segundo exercicio. - Consistirá nunha proba de carácter práctico na que, nun tempo máximo dunha hora, os/as aspirantes deberán realizar dous supostos de carácter práctico, relacionados coas tarefas do posto obxecto da convocatoria de acordo co nivel e categoría do posto ou ben directamente relacionadas cós cometidos a cumplir, que determinará o Tribunal inmediatamente antes de celebrar o exercicio e que versarán sobre as seguintes materias: · Atención e coidados ás persoas maiores e dependentes. · Atención a mozos e nenos con problemas familiares e/ou sociais. Neste exercicio valorarse de xeito especial a organización do traballo, e/ou a pericia propia do oficio ou labor, e/ou a celeridade na execución e a limpeza do traballo executado. O exercicio será cualificado de 0 a 30 puntos, e será preciso alcanzar un mínimo de 15 puntos para superalo. Serán eliminados/as aqueles/as aspirantes que non a obteñan. Corresponderá ao tribunal determinar o nivel de coñecementos esixido para acadar a puntuación mínima.8.2.3. Terceiro exercicio.- Proba de avaliación do coñecemento da lingua galega. Consistirá en redactar correctamente, nun tempo máximo de 30 minutos, un texto con erros facilitado polo tribunal. Será de carácter obrigatorio e eliminatorio e cualificarase como apto/non apto. Corresponderalle ao tribunal determinar o nivel de coñecementos exixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación, xunto coa solicitude, de fotocopia compulsada do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa calificación de apto/a. A cualificación definitiva dos aspirantes que superaron os exercicios da fase de oposición virá determinada pola suma da cualificación da fase de oposición e a puntuación obtida na fase de concurso. A orde de colocación dos/as aspirantes na lista definitiva de aprobados/as establecerase de maior a menor puntuación. En caso de empate, e para dirimir este, atenderase en primeiro lugar á puntuación obtida no primeiro exercicio da fase oposición, e en segundo lugar, de persistir o empate, á puntuación obtida no segundo exercicio da fase oposición; se persiste o empate, atenderase a puntuación obtida na fase de concurso. Se aínda subsiste o empate, resolverase pola orde alfabética a que se refire a base Sétima, letra d) das Xerais que rexen esta convocatoria. Na resolución do concurso-oposición o tribunal rexerase polo establecido nesta convocatoria específica. De tal xeito, despois de rematar as probas, o tribunal proporá a contratación dos/das aspirantes que, na suma total das puntuacións asignadas no concurso e na oposición, obtiveran a maior puntuación. O tribunal non poderá declarar que superaron o proceso selectivo un número superior de aspirantes ao de prazas convocadas. De conformidade coa base décimo quinta das bases xerais para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 e aprobadas pola Xunta de Goberno Local do 07/12/2010 e 20/12/2010 (BOP núm.3 de 05/01/2011, páxinas 131 e seguintes), na acta da última sesión, incluirase unha relación dos/as aspirantes, por orde de puntuación, que tendo superado os exercicios da oposición, non obtiveran praza, así como daqueles outros que superaran algún dos exercicios, a efectos de poder, se así se estima, ser contratados eventualmente, para cubrir provisionalmente as vacantes que se produzan ou as ausencias por aproveitamento de licenzas regulamentarias, necesidades do servizo, etc., ou por se fose necesario cubrir algunha baixa ou renuncia dos/as selecionados/as. A confección desta relación de aspirantes para provisións temporais será aprobada por Decreto da Alcaldía e publicada no Taboleiro de Anuncios do Concello, e suporá a derrogación da lista para interinidades e contratacións laborais temporais que se deriva do proceso selectivo para a contratación laboral temporal dunha praza de auxiliar de axuda no fogar” (SLT 47/2009), que foron aprobadas por Decreto núm.1129, de 11/05/2010. A lista que se elabore terá unha vixencia continuada ata a aprobación dunha nova lista resultado dunha nova oferta de emprego e convocatoria ou derrogación expresa. A orde de chamamento dos/as aspirantes da nova lista terá un carácter rotativo de maneira que cando un/a traballador/a acade 12 meses de vida laboral, permanecerá outros seis meses en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Tema 1.- A Constitución Española de 1978: Estructura. Principios. Dereitos fundamentais e liberdades públicas Tema 2.- O réxime local español: Principios constitucionais. As entidades locais. O municipio e a provincia. Tema 3.- A organización municipal. O concello. Órganos básicos: Alcalde e Tenentes de Alcalde, Pleno e Xunta de Goberno Local. Tema 4.- O persoal ao servizo da administración local: funcionarios/as propios das entidades locais e persoal laboral. Dereitos e deberes dos empregados públicos. Incompatibilidades do persoal ao servizo das Administracións Públicas. Tema 1.- Obxectivos do servizo de Axuda no Fogar Tema 2.- Normativa que regula o Servizo de Axuda no Fogar Tema 3.- Atencións de carácter psicosocial e educativo Tema 4.- Atencións de carácter persoal Tema 5.- Actuacións de carácter doméstico e da vivenda Tema 6.- Actuacións de carácter complementario Tema 7.- Servizos Sociais de Atención Primaria Tema 8.- Deberes das persoas usuarias Tema 9.- Dereitos das persoas usuarias Tema 10.- Extinción e suspensión temporal do Servizo Tema 11.- Ordenanza Municipal reguladora do servizo Tema 12.- Modalidades de acceso o SAF Tema 13.- Nutrición, dietética e alimentación: alimentación e nutrición. Os nutrientes. Manipulación, tratamento e conservación de alimentos. Elaboración de menús según patoloxías. Tema 14- Hixiene e seguridade persoal: Intervención do/a auxiliar da axuda a domicilio nos coidados do asistido. Anatomía do corpo humano. Hixiene persoal. Aseo persoal. Prevención de accidentes domésticos na hixiene e aseo do asistido. Normas de seguridade e hixiene no trato cos asistidos Tema 15.- A movilización dos enfermos: Pautas xerais. Movimentos a realizar. Tema 16.- A prevención de accidentes: Caídas. Queimaduras. Intoxicacións. Electrocución. Atragantamentos. Pequenas feridas. Carballo, 28 de outubro de 2011 O Alcalde, D. Evencio Ferrero Rodríguez